КIэкIэу къэпIон хъумэ, адыгабзэм игущыIэгъэпсын шъхьафэу, хэхыгъэу къызэхафыным адыгэ шIэныгъэлэжьхэр джыри фежьагъэхэп, научнэ грамматикэхэм гущыIэгъэпсыным ехьылIэгъэ Iофыгъохэм ащыщхэр къыщагъэлъагъохэ нахь, ащ чIыпIэ шъхьаф ащиубытыгъэп. Зигугъу къэпшIымэ хъунэу щыIэ закъор К.Х. КIуращынэм истатьяу «К вопросу о словообразовании и отношении его к морфологии» зыфиIорэр ары ныIэп. Мыщ авторым гущыIэгъэпсыныр морфологием щыщэу къэбгъэлъэгъоныр зэрэмытэрэзыр щыхегъэунэфыкIы.